Jordan Wood Stats, Bio - ESPN
Jordan WoodG6' 3", 200 lbsBirth DateJune 1, 1987HometownCedar City, UTHeight6-3Weight200 lbsPlayer ProfileGame LogShop Jordan Wood Game-by-Game StatsSeason: Select2015-162014-152013-142012-13 K-woord: Landdros onttrek aan Catzavelos-saak | Netwerk24
Deur Ntwaagae Seleka, News24 05 Augustus 2019 12:11
Adam Catzavelos met 'n vorige verskyning in die Randburg-landdroshof.
Landdros Naren Sewnarain het homself onttrek aan die saak teen Adam Catzavelos, die sakeman wat die k-woord gebruik het op ’n video wat hy op ’n oorsese vakansie gemaak het.
Buang Jones, provinsiale voorsitter van die SA Menseregtekommissie, het namens die kommissie ’n aansoek in die gelykheidshof in Randburg gebring dat Sewnarain homself onttrek, omdat hy glo Catzavelos se regsverteenwoordiger, Lawley Shein, goed ken.
Sewnarain het in die hof erken dat hy ’n werkverhouding met Shein het. Hulle het glo tien jaar gelede saam gewerk.
Die MRK verkla Catzavelos ingevolge die Wet op Gelykheid van haatspraak.
Die MRK hoop die hof gaan Catzavelos beveel om skriftelik in die openbaar verskoning te vra en hom beveel om R200 000 te skenk aan ’n liefdadigheidsorganisasie wat hom op rasseverhoudinge toespits.
Laastens hoop die MRK dat die hof Catzavelos sal beveel om op eie koste opleiding oor rassesensitiwiteit, wat deur die MRK aangebied word, by te woon.
Catzavelos is aangekla nadat ’n video waarin hy die k-woord in Griekeland gebruik het, verlede jaar soos ’n veldbrand op sosiale media versprei het.
In dié video spreek hy sy verligting uit dat daar “geen k****r in sig is” op die strand in Griekeland waar hy vakansie hou nie.
Meer oor: Adam Catzavelos | Randburg | Landdros